Konfliktmægling er et møde mellem dig og den du er i konflikt med, hvor jeg er ordstyrer og fokuserer på at skabe en åben dialog mellem jer, så samtalen kan flyde frit. Jeg tager ikke parti, dømmer jer eller kommer med løsningsforslag. Jeg stiller spørgsmål, der vil få jer til at reflektere, så vi sammen kan udforske, hvad der står i vejen for, at I kan nå et bedre sted hen og eventuelt finde løsninger, som I begge kan være tilfredse med. Jeg skriver jeres aftaler ned, hvis I ønsker det. En konfliktmægling varer som udgangspunkt 3 timer.